《大江东去 其四 答李蒲汀惠水晶葡萄》
明代·夏言

病渴相如，喜故人、遗此盘中珍物。却想碧山楼阁下，双桧幽亭物壁。

满架明珠，一林苍玉，六月涵冰雪。移来绝域，张骞也是人杰。

水晶颗颗匀圆，才教入口，两腋清风发。洗我胸中千磊块，万火一时俱灭。

便欲骑鲸，乘风直上，手挽骊龙发。广寒宫里，冷然掇出秋月。

作者简介：夏言（1482—1548），字公谨，汉族，江物贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。